钦定古今图书集成/明伦汇编/闺媛典/第256卷 > 夏复初妻陶氏
## 钦定古今图书集成/明伦汇编/闺媛典/第256卷 > 夏复初妻陶氏

按《上海县志》：“陶氏，夏复初妻。复初亡，氏年二十七，子
益尚襁褓，仅遗瘠田十亩，躬耕以养翁姑。崇祯十四
年，旱蝗，蝗独不食陶氏禾。是年冬，翁病，思得羊羹，解
衣市肉以进，常无袷服御寒致终身，抱寒疾不愈。子
益以贫故，弃儒业医，乃课其孙润力学，厕名黉序。年
八十九卒。”